ΓΡΑΠΤΗ ΕΡΩΤΗΣΗ E-1074/02

υποβολή: Monica Frassoni (Verts/ALE) προς την Επιτροπή

(18 Απριλίου 2002)

Θέμα: Ιππικό κέντρο Horse Country στην τοποθεσία κοινοτικού ενδιαφέροντος San Vero Milis, στο Oristano

Στο δήμο του San Vero Milis, στην επαρχία του Oristano (Σαρδηνία), κατασκευάζεται τουριστικό ιππικό κέντροπό την ονομασία Horse Country.Το κέντρο αυτό χρηματοδοτείται από την Περιφέρεια Σαρδηνίας και την Επαρχία του Oristano και βρίσκεται εν μέρει σε τοποθεσία κοινοτικού ενδιαφέροντος (SIC, ΙΤΒ 030038). Ο χώρος αυτός έχει έκταση 84 εκταρίων και περιλαμβάνει τα έλη του Putzu Idu (Salina Manna και Pauli Marigosa), όπου σταθμεύουν τα γνωστά ροζ φλαμίνγκος και άλλα σημαντικά είδη ζώων και πτηνών. Τα χωματουργικά μηχανήματα αλλοιώνουν αισθητά το φυσικό βιότοπο της περιοχής. Όπως προκύπτει, δεν έγινε καμιά αξιολόγηση περιβαλλοντικών επιπτώσεων.

Γνωρίζει η Επιτροπή τα περιστατικά αυτά·

Έχονταςπόψη το άρθρο 6 της οδηγίας 92/43/ΕΟΚ(1), μπορεί να παρέμβει η Επιτροπή ώστε να διαφυλαχθεί η εν λόγω τοποθεσία SIC και το έργο που βρίσκεται στη φάση της κατασκευής ναποβληθεί σε έλεγχο βάσει της διαδικασίας Εκτίμησης Περιβαλλοντικών Επιπτώσεων(2)·

Μπορεί η Επιτροπή να βεβαιώσει αν χρησιμοποιούνται κοινοτικοί πόροι για τη χρηματοδότηση του εν λόγω σχεδίου — π.χ. μέσω του συμφώνου περιφερειακής ανάπτυξης με την Επαρχία του Oristano ή άλλου μέσου — και να διακόψει τη χρηματοδότηση έως ότου εξακριβωθεί η συμβατότητά του με το κοινοτικό δίκαιο·

(1) ΕΕ L 206 της 22.7.1992, σελ. 7.

(2) Βλ. οδηγία 97/11/ΕΚ, ΕΕ L 73 της 14.3.1997, σελ. 5.

Απάντηση της κας Wallstrm εξ ονόματος της Επιτροπής

(27 Μαΐου 2002)

Βάσει των πληροφοριών, τις οποίες αναφέρει το Αξιότιμο Μέλος, φαίνεται ότι το έργο τουριστικού χωριού, γνωστού ως Horse Country, στο San Vero Milis (Oristano) μπορεί να έχει σημαντικές επιπτώσεις στον προτεινόμενο Τόπο Κοινοτικής Σημασίας (πΤΚΣ) Stagni di Putzu Idu (Salina Manna e Pauli Marigosa) ITB00038, σύμφωνα με την οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων, καθώς και της άγριας πανίδας και χλωρίδας. Αυτός ο πΤΚΣ περιλαμβάνει 3 ενδιαιτήματα (οικοτόπους) προτεραιότητας.

Κατά το άρθρο 6, παράγραφος 3 της οδηγίας 92/43/ΕΟΚ, όσον αφορά τους τόπους οι οποίοι, σύμφωνα με τη διαδικασία που ορίζεται στην οδηγία, θα συμπεριληφθούν στον κατάλογο Τόπων Κοινοτικής Σημασίας (ΤΚΣ) και οι οποίοι θα χαρακτηρισθούν ως ειδικές ζώνες διατήρησης (ΕΖΔ), κάθε σχέδιο, μη άμεσα συνδεόμενο ή αναγκαίο για τη διαχείριση του τόπου, το οποίο όμως είναι δυνατόν να επηρεάζει σημαντικά τον εν λόγω τόπο, καθεαυτό ή από κοινού με άλλα σχέδια, εκτιμάται δεόντως ως προς τις επιπτώσεις του στον τόπο, λαμβανομένωνπόψη των στόχων διατήρησής του.

Αν και η προαναφερόμενη διάταξη δεν είναι απολύτως δεσμευτική για προτεινόμενους Τόπους Κοινοτικής Σημασίας (πΤΚΣ), τα κράτη μέλη έχουν ορισμένεςποχρεώσεις όσον αφορά τους πΤΚΣ, ήτοι να ενεργούν ούτως ώστε να εξασφαλίζουν ότι δεν θίγονται οι στόχοι της οδηγίας. Ειδικότερα, συνιστάται στα κράτη μέλη τουλάχιστον να αποφεύγουν κάθε δραστηριότητα που ενδέχεται να έχει επίδραση στην ακεραιότητα του προτεινόμενου τόπου (ιδίως, όταν περιέχει ενδιαιτήματα ή είδη προτεραιότητας).

Στη συγκεκριμένη περίπτωση, μη έχοντας γνώση της κατάστασης την οποία περιγράφει το Αξιότιμο Μέλος, η Επιτροπή θα προβεί στις αναγκαίες ενέργειες ώστε να συλλέξει λεπτομερείς πληροφορίες επ' αυτού του θέματος.

Εάν η Επιτροπή πληροφορηθεί ότι σημειώνεται παράβαση του κοινοτικού δικαίου στηνπόψη περίπτωση, δεν θα διστάσει, ως θεματοφύλακας της συνθήκης ΕΚ, να λάβει κάθε αναγκαίο μέτρο, συμπεριλαμβανομένων των διαδικασιών λόγω παράβασης δυνάμει του άρθρου 226 της συνθήκης ΕΚ, με σκοπό να εξασφαλίσει την τήρηση της σχετικής κοινοτικής νομοθεσίας.

Σύμφωνα με τις πληροφορίες που διαβιβάστηκαν στην Επιτροπή από τις αρμόδιες περιφερειακές και δημοτικές αρχές, το έργο κατασκευής ιππικού κέντρου στο San Vero Milis δεν λαμβάνει κοινοτική χρηματοδότηση, αλλά αποτελεί μέρος ενός ολοκληρωμένου έργου για ολόκληρη ζώνη, το οποίο χρηματοδοτείται αποκλειστικά από περιφερειακά κονδύλια.